CELEX: 32019D1960
Language: bg
Date: 2019-11-26 00:00:00
Title: Решение за изпълнение (EC) 2019/1960 на Комисията от 26 ноември 2019 година за неодобряване на зеолит със сребро като съществуващо активно вещество за употреба в биоциди от продуктови типове 2 и 7 (текст от значение за ЕИП)

27.11.2019   
               
               
                  BG
               
               
                  Официален вестник на Европейския съюз
               
               
                  L 306/42
               
            
         РЕШЕНИЕ ЗА ИЗПЪЛНЕНИЕ (EC) 2019/1960 НА КОМИСИЯТА
         от 26 ноември 2019 година
         за неодобряване на зеолит със сребро като съществуващо активно вещество за употреба в биоциди от продуктови типове 2 и 7
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
         като има предвид, че:
         
                     (1)
                  
                  
                     С Делегиран регламент (ЕС) № 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва зеолит със сребро (ЕО №: не е приложим, CAS №: 130328–18–6).
                  
               
                     (2)
                  
                  
                     Зеолитът със сребро бе оценен за употреба в продукти от продуктов тип 2 — дезинфектанти и алгициди, които не са предназначени за пряка употреба върху хора или животни, и продуктов тип 7 — консерванти за покрития, описани в приложение V към Регламент (ЕС) № 528/2012.
                  
               
                     (3)
                  
                  
                     За държава членка докладчик беше определена Швеция и на 12 юни 2017 г. нейният компетентен орган представи докладите за оценката заедно със своите заключения на Европейската агенция по химикали.
                  
               
                     (4)
                  
                  
                     В съответствие с член 7, параграф 2 от Делегиран регламент (ЕС) № 1062/2014 на 17 октомври 2018 г. становищата на Европейската агенция по химикали (3) бяха приети от Комитета по биоцидите, който взе предвид заключенията на оценяващия компетентен орган.
                  
               
                     (5)
                  
                  
                     Съгласно тези становища не може да се очаква биоцидите от продуктови типове 2 и 7, съдържащи зеолит със сребро, да отговарят на критериите, определени в член 19, параграф 1, буква б) от Регламент (ЕС) № 528/2012, тъй като не е доказано, че са достатъчна ефикасни.
                  
               
                     (6)
                  
                  
                     Като се вземат под внимание становищата на Европейската агенция по химикали, не е целесъобразно зеолитът със сребро да бъде одобрен за употреба в биоциди от продуктови типове 2 и 7, тъй като условията, предвидени в член 4, параграф 1 от Регламент (ЕС) № 528/2012, не са изпълнени.
                  
               
                     (7)
                  
                  
                     Мерките, предвидени в настоящото решение, са в съответствие със становището на Постоянния комитет по биоцидите,
                  
               ПРИЕ НАСТОЯЩОТО РЕШЕНИЕ:
         
            Член 1
            Зеолит със сребро (ЕО №: не е приложим, CAS №: 130328–18–6) не се одобрява като активно вещество за употреба в биоциди от продуктови типове 2 и 7.
         
         
            Член 2
            Настоящото решение влиза в сила на двадесетия ден след деня на публикуването му в Официален вестник на Европейския съюз.
         
         
            Съставено в Брюксел на 26 ноември 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 167, 27.6.2012 г., стр. 1.
         
            (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).
         
            (3)  Становище на Комитета по биоцидите относно заявлението за одобряване на активното вещество зеолит със сребро, продуктов тип: 2, ECHA/BPC/209/2018, прието на 17 октомври 2018 г.; Становище на Комитета по биоцидите относно заявлението за одобряване на активното вещество зеолит със сребро, продуктов тип: 7, ECHA/BPC/212/2018, прието на 17 октомври 2018 г.